cyanic-selkie/wikianc huggingface dataset:
Joseph Bonanno
Castellammarese-krigen
De fem familiene ble startet i New York. Luciano ledet den ene familien, de andre ble ledet av Gaetano Gagliano, Joseph Profaci, Vincent Mangano og Joseph Bonanno. Bonanno var bare 26 år gammel, dette gjorde han til en av de yngste mafiabossene i historien. Ved dette endte Castellammarese-krigen, noe som resulterte i rundt 20 år med relativt fredelige forhold mellom de ulike mafiafamiliene i New York.
Kontrollen over familien
Bonanno-familiens underbosser var Frank Garofalo, John Bonventre og Carmine Galante. Selv om denne familien var mindre en de andre familiene i New York, var denne mer effektivt styrt en de andre. Det var så godt som ingen intern konflikt i familien. De ble også lite plaget av andre gjenger og autoritetene.
Inntektene fra familiens ulovlige foretak ga Bonanno muligheter til å gjøre mange lønnsomme eiendomsinvesteringer. Hans lovlige bedrifter var spredt til alt fra tøyindustri og ostefabrikk til begravelsesbyrå. Da Bonanno ble en amerikansk statsborger i 1945 var han allerede mangemillionær. Den eneste konflikten Joseph hadde med loven den gang, var på grunn av en fabrikk som han var delvis eier av. Fabrikken ble siktet for overtredelse av den føderale lønns- og time-loven. Han ble ilagt en bot på 50 dollar.
Helgheim kirke
Helgheim kirke (Helgheim kyrkje) er en langkirke fra 1877 i Jølster i Sogn og Fjordane. Kirken er i tre og har 500 plasser. Den ble vigslet av biskop Peter H.G. Birkeland 28. november 1877.
Air Cairo
Air Cairo er et lavpris og charter flyselskap basert i Egypt. Air Cairo er en del av EgyptAir. Hovedflyplassen er Kairo internasjonale lufthavn. Flyselskapet eies av EgyptAir (60%), National Bank og Egypt (20%), Bank Misr (20%).
Helgheim kirke
På 1870-tallet økte folketallet i bygden, og man hadde bruk for en større kirke. Man rev derfor den eksisterende kirken og bygde dagens kirke. Byggmester var Ole Vanberg, som hadde ansvar for mange kirker i fylket, og som samme år også bygde Vik kirke. Den nye kirken ble bygd på omtrent samme plass som den forrige kirken og ble bygget som en vanlig 1800-tallskirke. Tårnet er bygd inn i vestveggen. Kirkerommet har flere søyler som holder oppe galleri og tak og den har fire store, spissede vinduer på hver av langsidene. I 1952 ble kirken pusset opp og fikk noe lysere farger innvendig.
Otto Gr. Lundh
Otto Carl Claudius Gregers Lundh (født 28. oktober 1833 i Christiania, død 25. desember 1896) var en norsk arkivar.
Helgheim kirke
Altertavlen er fra 1877 og ble laget til den nye kirken. Den har et lokalt motiv og viser en gravhaug med et steinkors på med lokale fjell i bakgrunnen. Over dette hovedbildet er det et mindre bilde av Jesus på korset. Prekestolen og døpefonten ble også laget nytt til den nye kirken, mens to eldre kirkeklokker ble overflyttet. Senere har man også fått enda en kirkeklokke.
Fra den tidligere kirken har man på Bergen Museum prekestolen og altertavlen. Altertavlen ble flyttet til museet i 1904. Den har malte treskulpturer i barokk stil. Disse viser Jesus, Maria og Johannes. Figurene er ikke av høy kvalitet, mens resten av tavlen derimot er av høy kvalitet. Selve tavlen ble laget i 1677, mens malingen ble gjort i 1681. Prekestolen har himling og er laget i samme stil. Den er nå i dårlig stand.
Tidligere kirker
I et brev fra biskopen i Bjørgvin leser man om en kirke på Helgheim i 1322. Dette kan være den samme kirken som stod der på begynnelsen av 1600-tallet, men mest sannsynlig var dette en eldre kirke. I 1830 blir det i et skriv snakket om en kirke på Helgheim. Denne skal være rundt 200 år gammel og være i dårlig stand.
Sannsynlig ble det bygd en kirke på 1630-tallet. Dette skal ha vært en tømmerkirke, og man har kilder som sier at det ble bygd et våpenhus i 1636, som ble gjenoppbygd i 1659. Da hadde også tårnet blitt revet og bygd på nytt. En synfaring i 1686 forteller om en velholdt kirke. Da man fikk foreskrifter om størrelsen på kirkene i forholdt til folketall valgte man å rive denne kirken for å bygge ny, og den siste gudstjenesten i denne kirken ble avholdt 28. februar 1876.
Otto Gr. Lundh
Liv
Han var sønn av professor Gregers Fougner Lundh, som døde i en brann allerede i 1836, og gift med Marie Julie Warmuth (1845–1921), datter av musikkhandler Carl Gottfried Warmuth. De var foreldre til advokaten Carl Lundh.
Lundh ble student i 1853 og cand. jur. i 1861. I perioden 1858–62 hadde han flere opphold i København for å skrive av dokumeter for Det Norske historiske Kildeskriftfond. Han ble ansatt som assistent i Riksarkivet i 1861, hvor han fra 1876 hadde tittelen fullmektig. Han gikk av av helsemessige årsaker i 1894.
Lundh deltok blant annet i utgivelsen av Norske Rigs-Registranter. Han utga Utrykte Breve fra Christ. Br. Tullin (1861) og utarbeidet slektstavlene i det posthume bindet av P. A. Munchs Det norske Folks Historie (1863). For Aftenbladet og senere Personalhistorisk Tidsskrift utarbeidet han lister over «Dødsfald i Norge» (1864–1890). Han var dessuten ansatt som korrekturleser i Aftenbladet i mange år. Han skrev historiske og biografiske artikler for Folkevennen, Illustreret Nyhedsblad, Skilling-Magazin, Christiania-Posten og Aftenbladet.
Air Cairo
Destinasjoner
Egypt: Jordan Kuwait: Libya: Qatar Saudi-Arabia: Serbia Tyskland:
Wales’ flagg
Wales' flagg kalles «Den røde drage» (engelsk «The Red Dragon», walisisk «Y Ddraig Goch»). Det består av en rød drage, passant, på et grønt og hvitt vertikaldelt felt. Ettersom det er en heraldisk drage finnes det ikke en standardisert form, og det er derfor mange forskjellige utforminger i bruk.
Flagget fikk offisiell status i 1959. Oppfatningen om at den røde dragen har vært knyttet til Wales i århundrer, er en retrospektiv konstruksjon basert på moderne walisisk nasjonalisme. Det har vært hevdet at flagget er det eldste nasjonalflagg som fortsatt er i bruk, noe som er i tråd med nasjonalistiske ønsker om å trekke den walisiske nasjon så langt tilbake i historien som mulig. Flaggets opprinnelse går ikke lenger tilbake enn begynnelsen av 1900-tallet.
En plausibel teori er at det var romerne som brakte med seg dragesymbolet gjennom standardene kavaleriet bar, men det kan også være enda eldre. Dragen er kjent som merke i en rekke sammenhenger, i og utenfor Storbritannia. Den eldste dokumenterte forekomsten av dragen i walisisk sammenheng finner man i Historia Brittonum fra omkring 830. Dragen er her et litterært motiv. Det er denne referansen som i moderne tid er hentet fram av walisiske nasjonalister som symbol for Wales og som benyttes som belegg for det walisiske flaggets angivelige mer enn tusenårige historie.
Dragen er også knyttet til Arthur-legenden, både ved at han skal ha brukt den som symbol og fordi en av profetiene til Myrddin (eller Merlin) fortalte om en kamp mellom en rød og en hvit drage. Den hvite skulle lenge dominere kampen, men tilslutt skulle den røde vinne. Dette blir sett som et profeti om kampen mellom keltere og angelsaksere.
Det walisiske flagget er det eneste av flaggene til en av home nations som ikke inngår i Union Jack. Dette skyldes at Wales ikke hadde noe selvstendig stilling som land da unionen ble inngått og unionsflaggene ble til. Wales var fullstendig innlemmet i England og således var representert med Englands flagg, mens Skottland og Irland var selvstendige nasjoner. Senere ønsker om å føre Wales inn i unionsflagget støter på praktiske problemer, da de øvrige lands flagg er korsflagg.
Dragen er ikke uvanlig i europeisk heraldikk og gjenfinnes i en rekke våpen og flagg for byer, kommuner og regioner. I England finnes dragen også i merkene for Wessex og Somerset. Bhutan og Malta er det eneste selvstendige land som har en drage i sitt nasjonalflagg.
Rauno Miettinen
Rauno Miettinen (født 25. mai 1949 i Kuopio) er en tidligere finsk kombinertløper. Han fikk sølv i kombinert under OL 1972 i Sapporo. Han fikk også sølv i kombinert under VM 1978 i Lahtis. I 1968 og 1969 ble han junioreuropamester.
Størst suksess hadde han i Holmenkollen, der han vant øvelsen fem ganger (1969, 1971–1973 og 1978). Miettinen er en av fire utøvere som har vunnet kombinertøvelsen i Holmenkollen fem ganger (de andre er Lauritz Bergendahl, Johan Grøttumsbråten og Bjarte Engen Vik).
For sine meritter ble Miettinen tildelt Holmenkollmedaljen i 1972 (sammen med Magne Myrmo).
Razgrad oblast
Razgrad oblast (tyrkisk: Razgrad ili) er en forvaltningsenhet nordøst i Bulgaria. Oblasten er en del av landskapet Ludogorie. Byen Razgrad er oblastens administrasjonssenter.
Befolkning
Ved folketellingen i 2001 hadde oblasten 152 417 innbyggere, hvorav 47,2 % oppga å være tyrkere, 44 % bulgarere og 5,7 % sigøynere. Oblasten er et av de sterkeste islamske sentrene i Bulgaria; 53,7 % oppga å være muslimske og 43,2 % kristne.
Inndeling
Razgrad oblast er delt i sju kommuner (opstina, bulgarsk: община) som igjen består av seks byer og 96 landsbyer.
Severdigheter
Den trakiske graven i Sveshtari ligger innenfor oblastens grenser. Graven har vært på UNESCOs liste over verdensarven siden 1985.
Wassenaar
Wassenaar er en kommune i Nederland i provinsen Zuid-Holland.
Sundjata
Sundjata Keita (født muligens 1190, død 1255) var grunnleggeren av det vestafrikanske kongedømmet Maliriket. Gjennom Sundjataeposet er hans historie både bevart og forvandlet til legende.
Det kan være vanskelig å skille mellom den historiske og den mytiske kongen. Sundjata regnes ikke bare som grunnleggeren av Maliriket omkring 1230, men også som den som fastsatte mandingenes samfunnsordning, med samfunnsklassene «frie menn», «kastefolk» (håndverkerlaug) og slaver; og med grensene mellom folkegruppene.
Han var grandonkel til sin etterfølger Mansa Musa.
Kuriosa
Sundjata Keita er også en av de historiske skikkelsene som er skrevet inn i persongalleriet i African Kingdoms-tillegget til strategi-videospillet Age of Empires II: The Age of Kings.
Gnathocera hirta
Gnathocera hirta er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (gjerne 15-16 millimeter), litt flat, blank, brunlig til grønnlig gullbasse (virker gjerne mest brunlig på sidene og grønn i midten). Kroppen er kledt med fine, nokså lange, oppstående hvite hår. Hodet har to korte horn foran. Beina er brunrøde.
Levevis
Arten er knyttet til høytliggende (montane), fuktige gressenger. De voksne billene finnes gjerne på aksene til ulike gress.
Random House Tower
Random House Tower er en skyskraper i New York City. Den er på 52 etasjer og består av hovedkvarteret til forlaget Random House samt luksusleiligheter. Bygningen sto ferdig i 2003, og er 208 meter høy – den 44. høyeste bygningen i New York. Den kostet 300 millioner dollar å bygge. Bygningen er tegnet av arkitektfirmaet Skidmore, Owings and Merrill.
Grand Isle County
Grand Isle County er et fylke i den amerikanske delstaten Vermont. Det ligger i det nordvestlige hjørnet av staten og det grenser mot Franklin County i øst, Chittenden County i sør og mot delstaten New York i vest og Canada i nord.
Grand Isle County er det minste fylket i staten, total areal er 504 km² hvorav 290 km² er vann. I 2010 hadde fylket 6,970 innbyggere, og administrasjonssenteret ligger i byen North Hero.
Djevelens marshal
Boka kom ut i forlagets pocketserie Stjernebøkene, som Stjerne-bok nr 327 og kostet tre kroner og femogtyve øre.
I Djevelens marshal befinner Kane seg på ukjente trakter, fjernt fra den ville vesten. Først finner vi ham i Washington, der han slår i hjel tida med to senatorfruer og tre senatordøtre mens han avventer nye ordrer om marshal-oppdrag. Han blir reddet fra hovedstadens selskapsliv og fruktfat ved at marshall-sjefen sender han på en slags permisjon til et like lite typisk Kane-habitat: Florida. Der blir han kastet inn i en jernbanekrig så brutal at selv Kane rystes. I dette flerkulturelle samfunnet møter Kane revolvermennene Stuart Castle og Chet Indigo, dreper portugiseren Porto, dreper en mulatt, dreper minst syv seminoler og noen andre. Etter Washingtons senatorkvinnener ligger han senere med Stella Marchant og Welaka.
Mottagelsen av boka
Djevelens marshal kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an rundt tre år senere måtte Djevelens marshal trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fem opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.
Og suksessen var ikke begrenset til Norge. Etter hvert kom Djevelens marshal på mange språk: I Sverige ble den gitt ut i 1971 på B. Wahlströms Bokförlag under tittelen Duell till döds og i England samme året på Corgi Books som The devil's marshal. I 1972 kom den i Danmark på Winther som Djevelens marshal, i Finland på Otava i 1973 som Kuolema kannoilla, i Frankrike i 1979 på Librairie des Champs-Elysées som Le Marshal du diable Island fikk sin utgave: Lögregluforinginn.
Senere utgivelser
Da Bladkompaniet i 1991 ga ut serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Djevelens marshal i et dobbeltbind, i bok nr. 13, sammen med Revolvermanns arv. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Djevelens marshal i 2003 som bok 23 i bind 23–24.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom Djevelens marshal i 2011 som bok nr. 27, en utgivelse som året etter ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 27 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.
Elsa Widding
Elsa Britt Madeleine Olefjord Widding (født 24. januar 1968 i Gøteborg) er en svensk politiker, sivilingeniør og energianalytiker. Siden riksdagsvalget 2022 har hun vært riksdagsmedlem for Sverigedemokraterna i Stockholms kommunes valgkrets og representert dem i Miljø- og jordbrukskomiteen frem til 23. mars 2023. Widdings uttalelser om klimaendringene har medført at hun har blitt beskrevet som klimaskeptiker.
Biografi
Widding begynte å studere ved Chalmers University of Technology i 1988 og ble uteksaminert der i 1996 med en sivilingeniørgrad i vei- og vannteknikk. Fra 1996 til 2005 jobbet hun i energibransjen, først i norske Statkraft og deretter mellom 1999 og 2005 i ulike stillinger innen Vattenfall. I 2005 gikk hun på INSEAD Business School, og jobbet deretter ved Bure Equity frem til 2007. Mellom 2008 og 2010 jobbet hun i det svenske Industriedepartementet og var bedriftsanalytiker for de statseide selskaperne Waterfall, SJ og Green Cargo. Mellom 2010 og 2013 var hun leder for strømnettregulering i Fortum, og hun har siden 2014 drevet sitt eget selskap som konsulent.
Hun har blitt kjent for å kritisere statseide Vattenfalls kjøp av Nuon i 2009 og senere tvangssalget av tysk kullkraft, og ble i 2014 kåret til «Sveriges mest høylydte kvinne» av næringsmagasinet Passion for business.
Nuon-oppkjøpet
I februar 2009 ble den såkalte Nuon-saken gjennomført, der statseide Vattenfall kjøpte det nederlandske energiselskapet Nuon for drøyt 97 milliarder kroner, det største kontantoppgjøret i Sverige noensinne. Etter avtalen har Vattenfall blitt tvunget til å nedskrive verdien av Nuon kraftig, noe som drastisk forverret Vattenfalls økonomi.
En måned før avtalen ble gjennomført skrev Widding til Vattenfalls daværende finansdirektør Dag Andresen, hvor hun advarte om handelen og uttalte at Vattenfall, for å oppfylle sine avkastningskrav, skulle betale maksimalt 70 milliarder SEK. Dette brevet fikk mye oppmerksomhet i Konstitusjonskomiteens høringen om Nuon-saken i 2014, hvor Vattenfalls tidligere styreleder Lars Westerberg innrømmet at Widding hadde rett, men «uten å vite hvorfor hun hadde rett», siden han ikke tror hun kunne forutsi finanskrisen i 2008.
Vattenfalls engasjement i kullkraft
I 2015 kritiserte Widding avviklingen av Vattenfalls engasjement i kullkraft i Tyskland, som ifølge henne var for kortsiktig. Hun sa at Sverige burde «ta på seg ledertrøya og i stedet for å unndra seg ansvaret og bare selge kullkraftverkene, finne en måte å få fart på ombyggingen av disse slik at de kan drive dem fossilfrie innen rimelig tid».
Synspunkter på svensk strømforsyning
I 2019 påpekte Widding at utbyggingen i Sverige, hvor flere atomkraft-reaktorer er stengt og erstattet med vindkraft, utgjør store risikoer for stabiliteten i strømnettet og forsyningssikkerheten på grunn av vindkraftens varierende produksjon. Hun hevdet også at lønnsomheten i vindkraftprosjekter er sterkt overvurdert, da strømprisene er lave når de produserer mest og omvendt.
Politisk karriere
Før riksdagsvalget 2022 engasjerte Widding seg hos Sverigedemokraterna, og hun var nummer 12 på deres parlamentariske liste. I valgkampen la hun blant annet rundt ti YouTube-innlegg, på sin kanal Klimatkarusellen, med fokus på klimapolitikk under overskriften «Elsa Widding inför valet». Hun ble valgt som tredje kandidat og ble utnevnt til medlem av miljø- og landbrukskomiteen. I mars 2023 annonserte Sverigedemokraterna at Elsa Widding forlater sin plass i miljø- og landbruksutvalget, og vil i stedet ta plass som vara i skatteutvalget.
Samfunnsdebatt
Widding har engasjert seg i debatten rundt global oppvarming med kritiske synspunkter på konklusjonene som FN-byrået IPCC har publisert i en rekke rapporter. Hun hevdet i 2019 at klimaspørsmålet hadde utviklet seg til en storindustri med mange milliarder dollar i omløp, der de alarmerende meldingene som media presenterer er svært misvisende for både beslutningstakere og publikum. Ifølge media er hun en av de mest aktive svenske klimaskeptikerne.
Earl Lindo
Earl «Wya» Lindo (født 7. januar 1953, død 4. september 2017 i London ) var en jamaicansk reggaemusiker. Lindo spilte stort sett orgel og keyboard, han spilte med mange reggae-storheter, men er aller mest kjent for å ha vært medlem av The Wailers.
Motorvogn
Motorvogn kan ha flere betydninger:
Elsa Widding
Samfunnsdebatt
Hun presenterer sitt syn på klimaspørsmålet på sin egen YouTube-kanal. Hun deltar stadig på Klimatrealisterna sin blogg Klimatuplysningen, hvor hun blant annet rapporterer om ulike episoder og øyeblikk fra boken sin Klimatkarusell som ble utgitt i 2019. Hennes standpunkter i klimaspørsmålet har blitt tatt opp og stilt spørsmål ved i boken "Spelet om klimaet" (2021), der klimadebattanten Maths Nilsson beskriver hvordan Widding, for å hevde sin hypotese om at observert klimaoppvarming ikke skyldes menneskeskapte utslipp, velger ut én artikkel blant tusenvis. Nilsson mener Widding ser bort fra at mange flere artikler hevder det motsatte. Metoden for å velge blant et stort antall artikler på en altfor selektiv måte en artikkel som støtter ens hypotese beskrives som et eksempel på «kirsebærplukking». Widding ble også kritisert i september 2021 i en granskingsrapport i SVT ledet av Erika Bjerström. Ifølge SVT baserer Widding påstander på feilslåtte vitenskapelige rapporter og feiltolket statistikk.
Earl Lindo
I ung alder spilte Lindo orgel i det jamaicanske bandet Now Generation. Det var i 1972 The Wailers-bassist Aston «Familyman» Barrett hørte Lindo spille og ble veldig imponert. Aston Barrett anbefalte Lindo til en TV-opptreden i et program kalt Where Its At på JBC. Her spilte Lindo med Tommy McCook, som spilte saksofon for the Skatalites, og gitaristen i The Upsetters Alva Lewis.
Drangedal Sparebank
Drangedal Sparebank er en sparebank i Drangedal etablert i 1935.
Earl Lindo
Lindo spilte også mye som studiomusiker for Coxonne Dodds Studio One. Uansett, Lindo spilte orgel med Bob Marleys The Wailers etter at "Familyman" hadde hørt ham spille. Han er fortsatt medlem av The Wailers Band. I dag bor Lindo i London sammen med sin kone Cleopatra Rosemary og deres to døtre. Lindo har spilt med flere av jamaicas ypperste artister i tillegg til Bob Marley, blant andre Burning Spear, Culture og Peter Tosh.
Elsa Widding
Samfunnsdebatt
I sin første tale i Riksdagen i oktober 2022 uttalte hun blant annet «At vi skulle havne i en klimakrise mener jeg mangler vitenskapelig støtte» og at «Alt vi gjør på klimaområdet [i Sverige] er symbolpolitikk". I talen videreutviklet hun resonnementet sitt ved å si at «hvis for eksempel Sverige reduserer sine utslipp fra dagens 0,14 prosent av de globale utslippene til null, alt annet likt, så vil temperaturen på slutten av århundret iht. IPCC vil falle med bare 0,0027 grader, det vil ikke bety noe.  Debuttalen hennes ble kritisert av flere forskere, inkludert professor Michael Tjernström, klimaforsker og professor i meteorologi ved Stockholms universitet, Markku Rummukainen, professor i klimatologi ved Lunds universitet og John Hassler, professor i økonomi ved Stockholms universitet.
Under Covid-19-pandemien spredte Widding uvitenskapelig informasjon om Covid-19-vaksiner fra nettsider kjente for å spre feilinformasjon om vaksiner.
Tommy McCook
Tommy McCook (født 3. mars 1927 i Havanna, Cuba, død 5. mai 1998) var en jamaicansk saxofonist.
Han var en av grunnleggerne av skabandet the Skatalites og spilte senere saxofon i backingbandet The Revolutionaries. Tommy McCook har også opptrådt på mange reggaealbum helt til han døde.
American VI: Ain’t No Grave
American VI: Ain't No Grave er et posthumt album av Johnny Cash, utgitt 23. februar 2010, tre dager før Cash ville ha fylt 78 år. Musikken på dette albumet kommer fra den samme studioperioden som American V: A Hundred Highways.
Lillomarka Orienteringslag
Lillomarka Orienteringslag eller Lillomarka OL (stiftet 3. desember 1985) er en norsk orienteringsklubb som har base nordøst i Oslo. Klubbens utstrekkelse går fra Årvoll i sør til Stovner i nord, men klubbens hovedsete er på Grorud i Groruddalen.
Klubbens bruker i hovedsak skogen i randsonen fra Årvoll til Stovner. Klubben vedlikeholder orienteringskart over hele Lillomarka fra Årvollåsen i sør til Sinober i nord. I 2021 vil hele marka være kartlagt med LIDAR grunnlag som gir økt presisjon og nøyaktighet. I tillegg vedlikeholder klubben sprint kart over det meste av Groruddalens vestre side samt skolegårdskart på bydel Groruds fleste skoler. Klubben har også kart over Bygdøy sør i Oslo.
Løpsarrangementer
Laget har arrangert to World Cup-løp i skiorientering samt NM i skiorientering i 2000. Lillomarka har også arrangert Veteranmesterskapet i 1996. Klubben arrangerte O-Festivalen 2003 med samlingsplass ved Krigsskolen på Linderud. I 2013 arrangerte klubben World Cup fra Ammerud skole, den første internasjonale konkurransen i Groruddalen gjennom tidene. Lagets faste årlige arrangement er «Gromløpet» som er av de største orienteringsarrangementene i Oslo-området.
Turorientering og Stolpejakt
Klubben har siden 1969 arrangert Lill-O-Dilten, turorientering i Lillomarka. I tillegg finnes Mini-Dilten som er tilpasset yngre deltakere med enklere poster som ligger nærmere bebyggelsen. Lill-O-Dilten består av poster i hele Lillomarka satt ut fra april-mai til september-oktober. Deltagerne tar postene i eget tempo og etter eget ønske.
Nasjonale og internasjonale meritter
Løpere fra klubben har mange nasjonale og internasjonale topplasseringer og klubben har hevdet seg i toppen av de store stafettene.
Allerede i ski-o-sesongen 1986 var Vidar Benjaminsen med på stafettlaget som tok VM-gull i ski-o. Senere samlet Vidar til sammen 15 VM-medaljer på sine 19 VM-starter i perioden 1984–1996.
Gaute Hallan Steiwer har tatt to junior-VM-gull fra 2010 i Danmark og søster Kine Hallan Steiwers stafettgull i junior-VM i Australia i 2007 mens de begge representerte Lillomarka OL. I senere år har Andrine Benjaminsen deltatt i mange internasjonale konkurranser, blant annet tre VM og ett EM hvor hun tok bronse med det norske laget på mixstafetten. Kristian Jonas har også en bronse fra EM sprint i 2018. Klubben har også hatt flere løpere som har tatt medaljer i junior-VM, NM både for junior og senior og Hovedløp for ungdom de senere årene.
Lillomarka OL deltok på 80- og 90-tallet i en rekke stafetter hvor resultatene var svært bra. I NM-stafett oppnådde klubben 5. plass både i 86 og 89, denne rekorden ble tangert i 2014 da herrene tok en ny 5. plass under NM i Asker. Klubben har en 6. plass som beste plassering i den svenske storstafetten Tiomila. Den tidligere rekorden fra 1989 var en 15. plass i herrestafetten, men ble altså forbedret både i 2014 med en 12 plass og senest i 2017 med en 6. plass. Damelaget satt også ny rekord i 2018 med 7. plass når Tiomila gjestet Nynäshamn. I Finske Jukola er rekorden for herrene 17. plass fra 2015 og for damene 14. plass i 2017.
Muhammed Seif Khatib
Muhammed Seif Khatib (født 10. januar 1951 i Sultanatet Zanzibar, død 15. februar 2021 på Unguja i Tanzania) var en tanzaniansk CCM-politiker.
Khatib var nasjonal formann for ungdomsdelen av Chama cha Mapinduzi (CCM) fra 1978 til 1983 og var medlem av CCMs nasjonale eksekutivråd fra 1978 til 2002. Han virket som Minister of State ved statsministerens kontor med ansvar for informasjon, kultur og sport fra 4. januar 2006. Deretter vle han minister ved visepresidentens kontor for Union Affairs den 12. februar 2008.
Han var parlamentsmedlem for valgkretsen Uzini fra 1995 og til sin død.
Han døde 70 år gammel på øya Unguja i Zanzibar i Tanzania den 15. februar 2021. from Covid-19 in 2021.
Maharishi Mahesh Yogi
Maharishi Mahesh Yogi (født sannsynligvis 12. januar 1917, død 5. februar 2008 i Vlodrop, Nederland ) var en guru (mester) i  hinduisk   vedatradisjon, kjent for å ha spredd metoden Transcendental meditasjon og det indiske helsesystemet Ayurveda. Gjennom sine organisajoner opprettet Maharishi meditasjonssentere, helseklinikker, skoler og universiteter verden over. Han oppnådde også å få TM inn i fengsler, forsvaret og politiet i flere land.
Banias kraftverk
Banias kraftverk er et kombinert gasskraftverk og oljekraftverk i Syria. Det har en installert produksjonskapasitet på 680 MW, fordelt på 4 turbiner. Anlegget ble påbegynt omkring 1975, fikk første turbin installert i 1981 og stod ferdig i 1989. Brenselkilden er naturgass og olje.
Maharishi Mahesh Yogi
Transcendental Meditasjon
Mahesh Yogi studerte ved Allahabad University hvor han tok eksamen i fysikk for senere i løpet av 13 år å gå i lære hos Swami Brahmananda Saraswati, Shankaracharya i Jyotir Math. I 1955 etter to år i taus meditasjon i Himalaya begynte han å lære ut teknikken Transcendental Meditasjon (TM), og TM-bevegelsen, som den kalles, ble grunnlagt av ham i 1957.
I 1958 reiste MM Yogi til Burma  for å lære bort sin meditasjonsteknikk. Han fortsatte til flere asiatiske land og etterhvert til Hawaii. I 1959 reiste han videre til California og seinere til flere europeiske land. I 1961 opprettet han et internasjonalt kurssenter i byen Rishikesh, ved Ganges. Dette ble senere lagt ned, og i dag ligger hovedkvarteret i hjertet av India.
Hans første besøk i Norge kom i stand etter invitasjon av boktrykker Kjell Mortensen (Forlaget Mortensen) i november 1960 da han holdt foredrag for studentene ved Universitetet i Oslo, offentlig foredrag på Høyres hus og lærte opp mange i Transcendental Meditasjon på Grand Hotell. Senere kom han til Norge mange ganger for å lede kurs for de som hadde lært TM. I 1973 var han i audiens med Kong Olav, hadde møte med Statsminister Bratteli og Oslos ordfører.
Democraten 66
Democraten 66, forkortet D66, er et sosialliberalt politisk parti i Nederland. Partiet er et søsterparti av Venstre i Norge, og er medlem i Den liberale internasjonale. Partiet ble dannet i 1966, i protest mot de statiske politiske strukturene i Nederland. Lederen siden 2006 var Alexander Pechtold, men siden 9. oktober 2018 har tatt over som ny leder.
Maharishi Mahesh Yogi
Transcendental Meditasjon
Hans siste opphold i Norge var i 1983 da han innvidde Maharishi Internasjonale Universitet i Oslo.
Democraten 66
Partiet sier selv at dets sentrale tema er "individuell frihet, sosialt engasjement, like rettigheter og ytringsfrihet. D66 sikter mot et demokratisk, bærekraftig og åpent samfunn der individuell frihet, koblet med sosial sammenheng, er normen. "
Maharishi Mahesh Yogi
Maharishi og The Beatles
Utover på 1960-tallet fikk Maharishi en betydelig tilhengerskare i mange vestlige land, og ble oppfattet som en del av den nye motkulturelle bevegelsen. Et gjennombrudd i media-interessen kom da The Beatles og noen utvalgte venner, blant annet artisten Donovan, besøkte Mahesh Yogi i Rishikesh i 1967 hvor de studerte transcendental meditasjon. George Harrison var den som tok det mest til sitt hjerte, han fortsatte å interessere seg for hinduisme resten av livet.
Democraten 66
Ungdomsbevegelsen til D66 heter Jonge Democraten.
Maharishi Mahesh Yogi
Maharishi og The Beatles
Paul McCartney skrev i 1967 «The Fool on the Hill» og John Lennon skrev i 1968 sangen «Sexy Sadie» som et angrep på Maharishi Mahesh Yogi. Bakgrunnen for Lennons tekst skal ha vært et påstått forsøk fra Maharishi på å forføre Mia Farrow. Senere har det imidlertid blitt reist tvil om Maharishi var skyldig i dette. I Paul McCartneys biografi «Many Years From Now» fra 1998 blir det forklart at det var Alexis Mardas, som utviklet elektronisk utstyr for The Beatles (og derfor fikk klengenavnet "Magic Alex" av John), som satte i gang ryktet for å sverte Maharishi. Mardas benekter dette i en uttalelse fra 2010 (se link under i artikkelen i New York Times), men han fastholder samtidig at han og Harrison var øyenvitner til at Maharishi prøvde å forføre en annen kvinne som oppholdt seg ved yogiens ashram.
Biografier
Paul Mason har skrevet en biografi om Maharishi Mahesh Yogi.
Maharishi Mahesh Yogis eget Maharishi Vedic University utga i 1986 den rikt illustrerte biografien «Thirty Years Around the World – Dawn of the Age of Enlightenment, vol. 1 1957-64».
Kenneth Madsø
Kenneth Madsø (født 25. januar 1991) er en norsk tidligere ishockeyspiller (back) som spilte for Lillehammer Ishockeyklubb. Madsø gikk på Norges Toppidrettsgymnas samtidig som han spilte for Lillehammer. Han har representert Norge på U16, to år på U18-landslaget og U20-landslaget.
Madsø kommer opprinnelig fra Trondheim og har tidligere spilt for moderklubben Rosenborg Ishockeyklubb og Astor. Han regnes som et av de største backtalentene i Norge, og hans sterkeste sider er skøyteteknikk og et bra blikk for spillet. Madsø debuterte allerede som 17-åring for Lillehammers A-lag hjemme mot Furuset Ishockey i 2008/2009-sesongen.
Per 2022 er Madsø assistenttrener for Nidaros Hockey fra Trondheim.
Al Zara kraftverk
Al Zara kraftverk er et kombinert gasskraftverk og oljekraftverk i Syria. Det har en installert produksjonskapasitet på 660 MW, fordelt på 3 turbiner. Anlegget stod ferdig i 2000. Brenselkilden er naturgass og olje.
Jøder
En jøde som ikke tror og som ikke følger religiøs praksis kan omtales som en sekulær jøde. På lignende måte finnes også kristne jøder.
Legal definisjon av jøde etter halakhá
Noen andre jødiske grupper regner farsarven som avgjørende for om noen er jødisk. I de moderne rabbanittisk-jødiske retningene reformjødedom og rekonstruksjonistisk jødedom godtar mange rabbinere noen som jødisk enten de har jødisk mor eller far, så lenge de har fått en jødisk oppdragelse.
Prester og levitter
Ifølge Bibelen var israelsfolket opprinnelig inndelt i tolv stammer. Dette stammesystemet brøt i hovedsak sammen for over 2000 år siden, med unntak av Levi (levittene), med sin undergruppe kohanim (prester). Disse to gruppene har fremdeles sine spesifikke roller i synagogen – noe som kan ha vært med på å holde oppe deres identitet. Stammetilknytning blir, i motsetning til det å være jøde, arvet på farssiden.
Etnisk inndeling
Viktige etniske undergrupper av jøder inkluderer de relativt nært beslektede sefardiske, italienske og askenasiske jødene, og i tillegg mange undergrupper av mizrahiske jøder. Grupper som skiller seg sterkere ut inkluderer blant annet Beta Israel fra Etiopia og bené Israel fra India.
Språk
I de fleste jødiske gruppene er hebraisk det grunnleggende språket for kulturelt sammenbindende religiøse ritualer, inkludert livssyklusritualer. De tradisjonelt sett viktigste unntakene er Beta Israel og bené Israel, som hadde mistet hebraisk som språk en gang før nyere tid. Viktige språk med halvsakral status inkluderer arameisk i de fleste jødiske gruppene, og lokalt også språk som jødearabisk, spansk, jødespansk, portugisisk, gresk og jiddisch.
Morsmål har tradisjonelt vært et av de ovennevnte språkene eller andre lokale språk i området der en bodde. I Egypt gikk jødene i middelalderen gått over til å snakke og skrive arabisk, men skrev arabisk med hebraiske bokstaver. Til forskjell fra muslimer i Egypt fulgte ikke jødene den klassiske arabisk i Koranen, men skrev et mer talenært arabisk. Før den arabisk-islamske ekspansjonen snakket trolig jødene i Egypt koptisk eller annet gammel-egyptisk språk.
Blant askenasiske jøder har jiddisch vært morsmål siden middelalderen, og selv om tallet på jøder med jiddisch morsmål er sterkt redusert i vår tid, har språket fremdeles bred appell som kulturelt ikon blant askenasiske jøder – særlig i Europa og Nord-Amerika.
Hebraisk gikk av bruk som morsmål en gang rundt begynnelsen av den moderne tidsregningen, men var gjennomgående brukt i religiøs sammenheng ved siden av arameisk og etter hvert arabisk. Fra rundt 1000-tallet av ble hebraisk brukt i økende grad for dikting, jødisk teologi, filosofi og vitenskap.
Hebraisk som morsmål ble gjeninnført av hovedsakleg askenasiske jøder med grunnlag i lokal sefardisk daglig uttale sist på 1800-tallet.
Matkultur
En vesentlig samlende faktor for jøder som etnisitet er matkulturen. Det er særlig tre faktorer som binder de ulike tradisjonene sammen:
Jøder i Norge
I hovedtrekk har askenasiske jøder vært nektet innreise og bosetning i Norge fra 1600-tallet og fram til 1814, med enkelte perioder der innreise (men ikke bosetning) lot seg gjøre med leidebrev. Sefardiske jøder hadde for det meste innreise- og bosetningsrett før 1814, men svært få benyttet seg av dette.
I 1892 ble en synagogen i Calmeyers gate i Oslo opprettet, og noe senere en synagoge i St. Jørgensveita i Trondheim. På første halvdel av 1900-tallet var det også mindre jødiske samfunn i byer som Bergen, Drammen og Kristiansund, men disse ble stort sett lagt øde under andre verdenskrig med det nasjonalsosialistiske Tysklands deportasjon av norske jøder i 1942 til Auschwitz og andre dødsleirer. I okkuperte land som Norge, brukte nazistene ofte lokale myndigheter til å arrestere og bistå ved deportasjonene. Blant annet har Julius Paltiel, en norsk, profilert tidligere Auschwitz-innsatt, uttalt at han og hans familie ble arrestert av vanlig norsk politi.
I dag bor det knapt 2 000 jøder i Norge, de fleste i Oslo eller Trondheim hvor det er organiserte jødiske menigheter. I 1999 ble jøder offisielt definert som nasjonal minoritet i Norge i forbindelse med at Norge ratifiserte Europarådets rammekonvensjon om beskyttelse av nasjonale minoriteter.
Kjente norske jøder er Tutte Lemkow, Mona Levin, Julius Paltiel, Berthold Grünfeld og Jo Benkow. Benkow skrev boken Fra synagogen til Løvebakken (1985).
Distriktet Zurzach
Zurzach er et forvaltningsdistrikt (Bezirk) i den sveitsiske kantonen Aargau som omfatter byregionen Bad Zurzach der distriktets administrative sentrum ligger. Distriktets nabodistrikter er Baden, Brugg og Laufenburg i sør. Den grenser i øst mot kantonen Zürich og i nord mot Tyskland. Bremgarten dekker et areal på 129.99 km² fordelt over 23 kommuner og hadde 31 013 innbyggere i 2006.
Mikhail Kasianov
Mikhail Mikhajlovitsj Kasianov (russisk Михаил Михайлович Касьянов, født 2. desember 1957) er en russisk politiker. Han var statsminister i Russland fra 2000 til 2004.
Kasianov ble født i byen Solntsevo i Moskva oblast. Han utdannet seg til ingeniør og økonom. Fra 1978 til 1990 arbeidet han for Gosplan – den statlige planleggingskomitéen i Sovjetunionen, som hadde som oppgave å utarbeide femårsplaner for den sovjetiske økonomien. Fra 1990 til 1999 arbeidet han først i økonomidepartementet, deretter i finansdepartementet i Den russiske føderasjon.
I 1999 ble Kasianov finansminister i Russland. Da Vladimir Putin ble president, ble Kasianov statsminister. I februar 2004, ikke lenge før presidentvalget, ble han avsatt som statsminister av Putin.
I 2005 erklærte Kasianov at han aktet å stille som presidentkandidat ved valget i 2008 i opposisjon til Putins utvalgte kandidat, Dmitrij Medvedev. Kasianov sa også at han kunne komme til å trekke sitt kandidatur dersom den demokratiske opposisjonen samlet seg bak en annen kandidat. Etter dette startet påtalemyndigheten etterforskning av korrupsjonsanklager mot Kasjanov fra tiden da han var statsminister. 27. januar 2008 ble det klart at valgkommisjonen forkastet presidentkandidaturet hans, på grunn av påstander om forfalskede underskrifter i forbindelse med registreringen som kandidat.
ISO 3103
ISO 3103 er en standard utgitt av International Organization for Standardization (ISO), og spesifiserer en standardisert metode for å lage te. Den ble originalt introdusert i 1980 som «BS 6008:1980» av den britiske institusjonen for standarder. Den ble opprettet hos ISO av ISOs tekniske komité 34 (komitéen for matprodukter) og underkomité 8 (underkomitéen for te). Arbeidet for standarden fikk den parodiske Ig Nobelprisen i litteratur i 1999.
Generell metode
Standarden er ikke ment for å definere den riktige måten å lage te, men heller for hvordan man skal dokumentere prosedyren slik at sammenligninger mellom forskjellige typer te kan bli gjort. Et eksempel på en slik test er en smakstest for å finne ut av hvilke blandinger av te man skal samle sammen til et varemerke.
Detaljer
For å få konsekvente resultater, er følgende anbefalinger gitt i standarden:
Andre standarder
I 2003 ga Royal Society of Chemistry ut en pressemelding for hvordan man skal lage en perfekt kopp te.
Prypnus
Prypnus er en slekt av snutebiller.
Utseende
Nokså små, ovale, blanke, kullsvarte snutebiller med kort, bred snute. Oversiden er naken.
Utbredelse
Gruppen er utbredt i det sørøstlige Australia.
Amstel Gold Race 2006
2006-utgaven av sykkelløpet Amstel Gold Race ble arrangert 16. april 2006 for 41. gang i den nederlandske provinsen Limburg. Løpet er 253,1 kilometer langt med start i Maastricht og innkomst i Valkenburg.
Hauge kirke
Hauge kirke (Hauge kyrkje) er en langkirke fra 1868 på Lærdalsøyri i Lærdal kommune i Vestland fylke. Byggverket er i tre og har 507 plasser.
Adkomst til stedet er via Rv5.
Kirken ble ført opp etter tegninger av arkitekt Christian Christie, og har en utforming påvirket av stavkirkene. Kirken har to tårn, ett på hver side ved vestenden av skipet.
Før denne kirken ble bygget lå kirken i sognet rundt en kilometer lenger sørøst, på gården Hauge. Der stod det en stavkirke som første gang er nevnt i kildene i 1327. Denne ble avløst av en tømmerkirke som blir nevnt i 1649. Utover 1800-tallet var denne blitt i dårlig stand. Etter at Tønjum stavkirke blåste ned i 1823 nektet sognepresten å holde gudstjenester i Hauge kirke i dårlig vær, han var redd den også skulle blåse ned. Likevel skulle det vare helt til 1869 før ny kirke stod ferdig, dette var tildels på grunn av uenighet om hvor kirken skulle stå. Til slutt vant det argumentet frem at det var på Lærdalsøyri de fleste i sognet bodde, og kirken ble bygget der i stedet for på Hauge, men den ble likevel hetende Hauge kirke.
Takanori Kono
Takanori Kono (født 7. mars 1969) er en tidligere japansk kombinertløper.
To ganger var han med på vinne olympisk gull i lagkonkurransen i kombinert, under OL 1992 i Albertville og OL 1994 på Lillehammer.
Han har én enkeltseier i verdenscupen, fra Oslo i 1993. I tillegg tok han åtte andreplasser og tre tredjeplasser i løpet av karrieren. De beste sammenlagtplasseringene er en tredjeplass fra sesongen 1992/93 og en andreplass sesongen 1993/94.
Han la opp i 1995.
Anthelupt
Anthelupt er en kommune i departementet Meurthe-et-Moselle i regionen Grand Est i Frankrike. Innbyggerne kalles for Antheluptois.
Befolkningsutvikling
Antall innbyggere i kommunen Anthelupt
FTP over SSH
Det finnes leverandører av SSH som tilbyr produkter som også sørger for kryptering av datakanalen. På den annen side finnes det veletablerte standarder for overføring av filer over usikrede nettverk som bør vurderes; Se SFTP, FTPS og SCP
Relatert informasjon
Secure File Transfer Protocol
Tønjum kirke
Tønjum kirke (Tønjum kyrkje) er en langkirke fra 1832 i Lærdal kommune i Vestland fylke.
Byggverket er i tre og har 175 plasser.
Adkomst til stedet er via Kv11 og E16/Fv272. Det er kirkegård ved kirken.
Lorentz Dietrichson skriver at den forrige kirken («Tunynja») på stedet var oppført i stavkonstruksjon før 1315 og blåste ned i 1824.
Det er kirkegård ved kirken. Prestegården ligger et lite stykke mot nordvest.
Haddal
Ulstein Betongindustri har det meste av sin aktivitet på Haddal.
Fylkesvei 653 mellom Garnes i Ulstein og Furene i Volda passerer Haddal. Det går også en vei oppover dalen til gården Fjelle og videre inntil den møter Fylkesvei 61 på kommunegrensa mellom Ulstein og Hareid.
Syr-Darja
Syr-Darja (usbekisk: Sirdaryo, kasakhisk: Сырдария – Syrdarija, tadsjikisk: Сирдарё – Sirdarjo, russisk: Сырдарья – Syrdarja, persisk: سيردريا – sīrdaryā, arabisk:سيحون – sīḥūn, tyrkisk: Seyhun, i antikken kalt Jaxartes) er ei elv i Sentral-Asia. Den er 2 212 km lang (3 019 km medregnet tilløpselva Naryn), og munner ut i Aralsjøen. Syr-Darjas nedbørfelt er på 219 000 km², mens den har et teoretisk nedbørfelt på rundt 782 669 km², som ville ha drenert til elva uten det tørre klimaet i regionen. Nær munningen har den en middelvannføring på 703 m³/s.
Navn
I antikken het elva Jaxartes, fra det greske ordet ὁ Ιαξάρτης. Dette var igjen en avledning av det gammelpersiske navnet Yakhsha Arta, som omtrentlig kan oversettes med Den store perlemorfargede elva. I arabiske skrifter fra middelalderen ble elva kalt Sayhoun (سيحون), som er navnet til en av de fire elvene i Paradiset. Syr-Darjas tvillingelv, Amu-Darja ble likeledes kalt Jayhoun. Fra disse arabiske navnene kommer de tyrkiske navnene Seyhun og Ceyhun.
Det nåtidige navnet på elva kommer fra persisk og har lenge vært i bruk i Østen, selv om det er relativt nytt i vestlige skrifter.
Geografi
Elva Syr-Darja dannes ved samløpet av elvene Naryn og Kara-Darja, som begge kommer fra Kirgisistan. Den renner først mot sørvest gjennom Ferganadalen i Usbekistan, mellom fjellmassivene i Tien Shan og Alaj. I Ferganadalen brukes vannet fra elva i stor utstrekning til irrigasjon, blant annet gjennom den 270 km lange Store Ferganakanal, som ble bygget i 1939. Lengst vest i dalen passerer elva grensa til Tadsjikistan og renner inn i Kajrakkum-reservoaret, som har et areal på 520 km² og et volum på 4,16 milliarder m³. Ved Bekabad, rundt 50 km nedenfor reservoaret, ligger starten på Juzjno-Golodnosteppekanalen, en annen av de store irrigasjonskanalene langs Syr-Darja. Her renner elva igjen inn i Usbekistan, hvor den snur mot nord og renner ut på slettelandet i Turanbekkenet.
Ved Tsjinaz, 100 km nedenfor Bekabad, når elva grensa til Kasakhstan. Her ligger Sjardara-reservoaret, som ble bygget på 1960-tallet for irrigasjon og elektrisitetsproduksjon. Reservoaret har et areal på 900 km² og et volum på 5,7 milliarder m³. Som en utilsiktet bivirkning av Sjardara-demningen oppsto den 3 000 km² store innsjøen Ajdar Kul i ørkenen vest for Syr-Darja, og i høyvannsperioder om vinteren renner en betydelig del av vannføringen i Syr-Darja over til Ajdar Kul.
I Kasakhstan markerer Syr-Darja nordgrensen til ørkenen Kysylkum. Elveløpet er her sterkt meanderende og ustabilt. Elva munner til slutt ut i den avløpsløse Aralsjøen. Elva er nå sterkt redusert på grunn av vann som via demninger og kanaler er ledet bort fra elva til irrigasjonsformål, noe som blant annet har medført at Aralsjøen er kraftig skrumpet inn. Tidligere dannet Syr-Darja et elvedelta ved munningen.
Miljøkatastrofe
Et utstrakt system av vanningskanaler, som allerede på 1700-tallet ble bygget av khanen av Kokand, hentet vann fra Syr-Darja. I sovjettiden ble det foretatt enorme utvidelser av dette systemet, for å utvide produksjonen av bomull i Sentral-Asia. Dette medførte bygging av flere store demninger og reservoarer for irrigasjonanlegg og også til energiproduksjon, noe som har ført til en miljømessig katastrofe for regionen. Med unntak av i nedbørrike år tørker Syr-Darja nå ofte helt ut lenge før den når fram til Aralsjøen. Sjøen selv er nå bare en liten rest av sin tidligere størrelse. Fra og med 1980 kom det intet vann overhodet fra Syr-Darja til Aral, og først i 1988 rant elva igjen helt ned til sjøen. Det bor i dag flere millioner mennesker i disse bomullsområdene, som nå er underlagt de repressive regjeringene i Kasakhstan, Usbekistan og Turkmenistan. Det er dermed høyst uklart om og hvordan disse problemene skal kunne løses.
I sovjettiden ble det igangsatt et system for deling av ressurser hvor Kirgisistan og Tadsjikistan delt vann med Kasakhstan, Turkmenistan, og Usbekistan om sommeren. Til gjengjeld mottok Kirgisistan og Tadsjikistan kull, gass og elektrisitet om vinteren. Etter at Sovjetunionen falt sammen har dette systemet forvitret, og statene i Sentral-Asia har ikke greid å gjenopprette det. Mangelfull infrastruktur, dårlig vannhusholdning, og udatert irrigasjonsmetoder har forverret denne saken.
Storbritannia under OL
Storbritannia under OL består av deltagere fra Storbritannia, de fleste oversjøiske territorier og alle tre kronbesittelser, samt kvalifiserte utøvere fra Nord-Irland som ikke deltar for Irland (de fleste idretter har all-irsk organisasjon).
Laget er organisert av British Olympic Association, og har hatt deltagere i hvert eneste sommer- og vinter-OL siden starten på de moderne olympiske leker i 1896, inkludert Sommer-OL i 1980 som ble boikottet av mange andre land.
Storbritannia er det eneste laget som har vunnet minst én gullmedalje i samtlige sommerleker fra 1896 til 2020.
Sly and Robbie
Sly and Robbie er navnet på duoen som trommeslageren Sly Dunbar og bassisten Robbie Shakespeare utgjør. Begge var først medlem av reggaebandet The Revolutionaries før begge ble med i Peter Tosh sitt band Word, Sound and Power. I 1980 brøt Sly og Robbie med Peter Tosh og startet sitt eget plateselskap Taxi Records. Sly og Robbie har spilt for mange artister, både fra Jamaica og fra andre steder i verden. Sly og Robbie er store profiler innenfor både reggae og dub, men kan overraske ved stort sett å beherske og spille de fleste sjangrer.
Norge under Sommer-OL 1996
Norge under Sommer-OL 1996. 100 sportsutøvere fra Norge deltok i 16 sporter under Sommer-OL 1996 i Atlanta. For første gang var det flere damer enn menn i den norske troppen, med henholdsvis 58 og 42. Norge kom på 30.-plass med to gull-, to sølv- og tre bronsemedaljer. Seileren Linda Andersen var Norges flaggbærer under åpningsseremonien.
Damer
Gruppespill
-